Brix | Fakturiranje/Ponude | Servis | Web trgovina
Značenje poruka obavijesti i grešaka
Izbornik >Dokumenti

Računi (IRA)

Filter

Polje {Pronađi} pronalazi račune po broju računa ili broju narudžbe kupca i u situacijama kada se premaši ograničenje od 1000 računa u filterom zadanom razdoblju.

Lista

Pored stupca Vrsta računa, za odobrenja (ODOT) prikazuje se kvačica za odobrenja koja su potpisana.

Stupac P prikazuje način plaćanja naveden na računu

U stupcu e se prikazuje kvačica za račune koji su ePotpisana

Podaci

Obrazac je podijeljen na sljedeće kartice:

~OSNOVNO~

~STAVKE~

~DMS~ - Mogućnost dodavanja, pregleda i ažuriranje dokumenata vezani za račun. Npr. Jamstveni list, tehnički opis proizvoda i sl. Kartica se prikazuje tvrtkama sa pretplatom na modul Sustav upravljanja dokumentima (DMS).

Ispis računa

Odredbom čl. 9. st. 3. Zakona o računovodstvu propisano je da račun koji služi kao knjigovodstvena isprava, a izdan je od strane poduzetnika ne mora biti potpisan ako je sastavljen na način koji uređuju porezni propisi te sadržava ime i prezime osobe koja je odgovorna za njegovo izdavanje.

Poduzetnik je dužan odrediti odgovornu osobu (likvidator) za kontrolu vjerodostojnosti isprava koja će prije unosa podataka iz knjigovodstvene isprave u poslovne knjige, provjeriti ispravnost i potpunost knjigovodstvene isprave te istu potpisati odnosno odobriti na način iz kojeg se može jednoznačno utvrditi njezin identitet.

U skladu sa GDPR pravilima na računima se iznad:

(Izdavatelj) i (Likvidator) ispisuje samo {Oznaka operatera} koja je upisana u podacima Zaposlenika.

(Odgovorna osoba) ispisuje puno ime i prezime zaposlenika upisane u podatku {Likvidator IRA} u obrascu Odjela iz kojeg je račun izdan.

Napomena: Više nije potrebno na računima isticati “Račun je pisan na računalu i važeći bez pečata i potpisa”.

Storno računa

Račun se stornira u tri koraka:

Tipkom pokrenuti postupak storno

U podatku {Opaske} upisati razlog storniranja

Tipkom potvrditi storno

Napomene:

Storniranjem računa koji su vezani na uplatu u blagajni se ne stornira pripadajuća uplata. Uplata se mora stornirat u blagajni.

Nije dozvoljeno storniranje računa koji su obračunski ušli u proteklom PDV razdoblju. U takvim slučajevima treba napraviti odobrenje kupcu i napraviti novi račun. Da bi se umanjila Obaveza za PDV, kupac treba ovjeriti odobrenje. Razlog tomu je obračun PDV-a koji to ne dozvoljava.

Kod storniranja računa koji je zatvoren predujmom, automatski će se “otvoriti” predujam. Isto vrijedi za blagajničke uplate i uplate bankovnim izvodom.

Storno računa automatski zatvara izvorni račun koji se stornirao.

Za izračun iznosa u valuti tvrtke ili u drugoj valuti na računima prema ino kupcima se primjenjuje srednji tečaja HNB-a na dan nastanka obveze PDV-a.

Ispravak osnova oslobođenja PDV-a u računu

Kreditni limit kupca

Kreditni limit kupca je mehanizam kojim se onemogućuje zaključivanje Računi (IRA), Računi DI (Prodaja OSA), Otpremnica, Izdatnica na revers partneru i Računi DI (Prodaja OSA) koji su izjednačili ili premašili svoj kreditni limit.

Kreditni limiti se zasebno postavljaju za ukupan dug i za dospjeli dug.

U izračun se uzima u obzir i ukupna vrijednost dokumenta u izradi tj . onemogućeno je zaključivanje dokumenta ukoliko bi se tim dokumentom izjednačio ili premašio bilo koji kreditni limit.

U obrascu boja pozadine podataka {Dug} i {Dospjeli dug} je:

Žuta za kupce kojima nije upisan limit.

Zelena ako kupac, uključivši iznosa računa u izradi, nije dostigao kreditni limit.

Crvena ako je kupac, uključivši iznosa dokumenta u izradi, dostigao kreditni limit. Dokument se u tom slučaju ne može zaključiti. Administratoru je, uz prikaz i prihvat poruke upozorenja, dozvoljeno zaključivanje računa kupcima koji su premašili limite.

Plaćanja po računu

Ukoliko tvrtka ima aktiviran modul Blagajna (uplate/isplate), po odabiru {Načina plaćanja} se prikazuju potrebni podaci za upis plaćanja. Uplate gotovinom, karticom i čekom automatske ulaze u odgovarajuće blagajničke evidencije.

Napomena

Kada se račun podmiruje sa više različitih načina plaćanja bira se opcija Ostalo. Za takve račune je potrebno upisati sve pojedinačne uplate izravno u obrascu blagajne, svaki put se povezujući na istu račun.

Elektronsko potpisivanje računa (eRačun)

Ukoliko vam Elektronsko potpisivanje i slanje računa nije omogućeno javite se korisničkoj podršci MICRO PROCESS-a na sw@micro-process.hr.

Postupka dostave eRačuna

Iz liste odabrati zaključeni račun

Pokrenuti ispis računa

U dijalogu ispisa računa označiti ikonu

Po potrebi, tipkom dodati privtke

Tipkom račun se elektronski potpisuje i dostavlja kupcu.

Ponovno slanja eRačuna

Servis Moj eRačun

Ponovno slanja eRačuna ovisi o kategoriji primatelja (kupca) eRačuna koji može biti:

B2B - “Business to Business”, kupci koji nisu javni naručitelji.

Kod slanja eRačuna prema B2B korisnicima, isti broj računa se može ponovno poslati i kupac će ga primiti.

B2G - “Business to Government”, javni naručitelji.

Kod slanja eRačuna prema B2G korisnicima (javnim naručiteljima), Centralna platforma ne dopušta ponovno slanje istog računa tako da kupac neće primiti račun.

Najbolja je praksa storniranje računa i izrada novog računa s novim brojem. Ako je račun zbog poslovne odluke potrebno poslati s istim brojem, može se ažurirati broj računa na način da se doda nekakav znak na kraju računa, poput točke (npr 9132/1/1.). Ovo iziskuje angažman podrške i u tim slučajevima treba uputiti zahtjev u obrascu post_tickets.

Napomene:

Račun se šalje kao email poruka kupcu i prijavljenom korisniku koji je pokrenuo slanje računa na e-potpisivanje.

Računi koji su e-potpisani imaju zelenu kvačicu u stupcu “E” liste računa.

U obrascima i ispisima računa se dodatno prikazuje podatak o Id-u e-potpisanog računa.

Servis ePoslovanje

Servis ePoslovanje omogućuje brisanje računa.\ Postupak kada se kod slanje eRačuna iz Brixa dobije poruka “Document with this ID already exist” je:

Prijaviti se na portal https://eracun.eposlovanje.hr/Client/

U kartici “Izlazni dokukmeni” pored računa pod AKCIJE treba obrisati račun.

U Brixu se može ponovoviti slanje eRačuna.

Izvještaji

U gornjem desnom kutu ikona daje mogućnost ispisa sljedećih izvješča:

Financijski izvještaj - financijska rekapitulacija prodaje i obračunatih poreza za razdoblje

Knjiga prometa (KPR)

Knjiga popisa robe(KP)

Obrazac PO-SD

Obrazac PP-MI-PO

Popis IRA - financijski pregled prodaje po danima u razdoblju

Prodaja roba/usluga

Isplativost

Rekapitulacija prodaje

Za isporučiti - Zbirni pregled robe u razdoblju za sve račune ili po statusima: Naručeno, U pripremi i Zaključeno.

Izvoz (CSV)

Ponavljajući računi

Brix daje mogućnost automatske periodičke izrade računa. Podatke za takve račune se upisuju u kartici ~UVJETI~ obrasca partneri.

Postupci

Uvoz narudžbi iz WooCommerce-a

Prijepis IRA izrađenih u drugim programima

Primjeri iz prakse

Izrada računa po kojoj su primljena dva il više predujma
Vrijednosni kuponi, poklon bonovi, vaučeri...